Α4-0297/95

Απόφαση σχετικά με την κοινή θέση που ενέκρινε το Συμβούλιο ενόψει της έκδοσης οδηγίας του Ευρωπαϊκού Κοινοβουλίου και του Συμβουλίου σχετικά με την προστασία των καταναλωτών κατά τις εξ αποστάσεως συμβάσεις (C4-0369/95 - 00/0411(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0369/95 - 00/0411(COD))

- έχοντας υπόψη τη γνωμοδότησή του σε πρώτη ανάγνωση ((ΕΕ C 176 της 28.06.1993, σελ. 85, και ΕΕ C 342 της 20.12.93, σελ. 33)) επί της προτάσεως της Επιτροπής προς το Ευρωπαϊκό Κοινοβούλιο και προς το Συμβούλιο (COM(92)0011) ((ΕΕ C 156 της 23.06.1992, σελ. 14)),

- έχοντας υπόψη την τροποποιημένη πρόταση της Επιτροπής (COM(93)0396) ((EE C 308 της 15.11.1993, σελ. 18)),

- έχοντας υπόψη το άρθρo 189 Β, παρ. 2 της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4- 0297/95),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 Β, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδόσει οριστικώς την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Αιτιολογική σκέψη δώδεκα

>Αρχικό κείμενο>

12) ότι ο καταναλωτής δεν έχει τη δυνατότητα να δει το προϊόν στην πραγματικότητα ή να λάβει γνώση των χαρακτηριστικών της υπηρεσίας πριν από τη σύναψη της συμβάσεως[semigr ] ότι θα πρέπει να προβλεφθεί όπου είναι σκόπιμο δικαίωμα υπαναχώρησης[semigr ] ότι εναπόκειται στα κράτη μέλη να καθορίσουν τους λοιπούς όρους και τρόπους για την άσκηση του δικαιώματος υπαναχώρησης[semigr ]

>Κείμενο μετά την ψηφοφορία στο ΕΚ>

12) ότι ο καταναλωτής δεν έχει τη δυνατότητα να δει το προϊόν στην πραγματικότητα ή να λάβει λεπτομερή γνώση των χαρακτηριστικών της υπηρεσίας πριν από τη σύναψη της συμβάσεως[semigr ] ότι είναι σκόπιμο να του δοθεί η δυνατότητα υπαναχώρησης από τη σύμβαση μετά την παραλαβή του προϊόντος ή της υπηρεσία[semigr ] ότι είναι ανάγκη τα έξοδα που επωμίζεται ο καταναλωτής κατά την άσκηση του εν λόγω δικαιώματος να περιορίζονται στο κόστος επιστροφής του προϊόντος αυτού[semigr ] ότι το εν λόγω δικαίωμα αφήνει αλώβητο τα συνήθη δικαιώματα του καταναλωτή κατά την παραλαβή, μεταξύ άλλων, προϊόντων και υπηρεσιών που έχουν υποστεί ζημία ή δεν ανταποκρίνονται στην περιγραφή της προσφοράς[semigr ] ότι με στόχο την εναρμόνιση, κυρίως της μεθόδου για τον υπολογισμό της εν λόγω προθεσμίας, θα τροποποιηθεί η οδηγία 85/57/ΕΟΚ του Συμβουλίου της 20ής Δεκεμβρίου 1985 σχετικά με συμβάσεις που συνάπτονται από απόσταση(*)[semigr ]

__________________

(*) ΕΕ L 372 της 31.12.1985, σελ. 31

(Τροπολογία 2)

Αιτιολογική σκέψη 16

>Αρχικό κείμενο>

16) ότι η σύσταση της Επιτροπής 92/295/ΕΟΚ, της 7ης Απριλίου 1992, σχετικά με τους κώδικες δεοντολογίας για την προστασία των καταναλωτών όσον αφορά συμβάσεις διαπραγματευόμενες από απόσταση ορίζει ότι είναι επιθυμητό οι βασικοί δεσμευτικοί κανόνες που περιέχονται στην παρούσα οδηγία να συμπληρωθούν από διατάξεις που θα ορίσουν εθελοντικά οι επαγγελματίες υπό μορφήν κωδίκων δεοντολογίας[semigr ]

>Κείμενο μετά την ψηφοφορία στο ΕΚ>

16) ότι η σύσταση της Επιτροπής (92/295/ΕΟΚ) σχετικά με τους κώδικες δεοντολογίας για την προστασία των καταναλωτών όσον αφορά συμβάσεις διαπραγματευόμενες από απόσταση προβλέπει ότι οι βασικοί δεσμευτικοί κανόνες που περιέχονται στην παρούσα οδηγία θα συμπληρωθούν από προαιρετικές διατάξεις των ενδιαφερομένων επαγγελματιών υπό μορφήν κωδίκων δεοντολογίας[semigr ] ότι αυτό έχει μεγάλη σημασία από την άποψη της προστασίας των καταναλωτών[semigr ]

(Τροπολογία 3)

Αιτιολογική σκέψη 16α (νέα)

>Κείμενο μετά την ψηφοφορία στο ΕΚ>

16α ότι με στόχο την καλύτερη δυνατή προστασία του καταναλωτή έχει σημασία να ενημερωθεί αυτός λεπτομερώς σχετικά με τις διατάξεις της παρούσας οδηγίας, καθώς και με την ύπαρξη και το περιεχόμενο των κωδίκων δεοντολογίας σ' αυτόν τον τομέα[semigr ]

(Τροπολογία 4)

Αιτιολογική σκέψη 17α (νέα)

>Κείμενο μετά την ψηφοφορία στο ΕΚ>

17α ότι με στόχο την προστασία του καταναλωτή είναι σημαντικό να δημιουργηθεί αποτελεσματικό σύστημα εξέτασης των σχετικών διασυνοριακών καταγγελιών[semigr ]

(Τροπολογία 5)

Άρθρο 2, σημείο 1

>Αρχικό κείμενο>

1. «εξ αποστάσεως σύμβαση»: κάθε σύμβαση μεταξύ ενός προμηθευτή και ενός καταναλωτή αφορώσα αγαθά ή υπηρεσίες, η οποία συνάπτεται στα πλαίσια ενός συστήματος πωλήσεων ή παροχής υπηρεσιών εξ αποστάσεως, που οργανώνεται από τον προμηθευτή, ο οποίος, με τη σύμβαση αυτή, χρησιμοποιεί αποκλειστικά ένα ή περισσότερα μέσα επικοινωνίας εξ αποστάσεως έως τη σύναψη της συμβάσεως, συμπεριλαμβανομένης και αυτής καθεαυτής της σύναψης της συμβάσεως[semigr ]

>Κείμενο μετά την ψηφοφορία στο ΕΚ>

1. «εξ αποστάσεως σύμβαση»: κάθε σύμβαση μεταξύ ενός προμηθευτή και ενός καταναλωτή αφορώσα αγαθά ή υπηρεσίες, η οποία συνάπτεται στα πλαίσια ενός συστήματος πωλήσεων ή παροχής υπηρεσιών εξ αποστάσεως, που οργανώνεται από τον προμηθευτή, ο οποίος, με τη σύμβαση αυτή, χρησιμοποιεί αποκλειστικά ένα ή περισσότερα μέσα επικοινωνίας εξ αποστάσεως έως τη σύναψη της συμβάσεως, συμπεριλαμβανομένης και αυτής καθεαυτής της σύναψης της συμβάσεως[semigr ] σε περίπτωση που η εφαρμογή της σύμβασης συνεπάγεται διαδοχικές παροχές υπηρεσιών ή διάφορες άλλες διατάξεις εφαρμογής, οι διατάξεις της παρούσας οδηγίας εφαρμόζονται μόνο στην εξ αποστάσεως συναφθείσα σύμβαση.

(Τροπολογία 8)

Άρθρο 3, παράγραφος 1, τέταρτη παύλα

>Αρχικό κείμενο>

- συνάπτονται για την κατασκευή και πώληση ακινήτων ή αφορούν άλλα δικαιώματα επί ακινήτων, εξαιρουμένης της μισθώσεως[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 9)

Άρθρο 3, παράγραφος 2, εισαγωγική πρόταση

>Αρχικό κείμενο>

2. Τα άρθρα 4, 5 και 6 και το άρθρο 7, παράγραφοι 1 και 2, δεν εφαρμόζονται:

>Κείμενο μετά την ψηφοφορία στο ΕΚ>

2. Τα άρθρα 5, 6 και 7, παράγραφος 1 δεν εφαρμόζονται:

(Τροπολογία 10)

Άρθρο 4, σημείο 1 α)

>Αρχικό κείμενο>

α) ταυτότητα του προμηθευτή[semigr ]

>Κείμενο μετά την ψηφοφορία στο ΕΚ>

α) ταυτότητα και διεύθυνση του προμηθευτή[semigr ]

(Τροπολογία 11)

Άρθρο 4, παράγραφος 2

>Αρχικό κείμενο>

2. Οι πληροφορίες που αναφέρονται στην παράγραφο 1, των οποίων ο εμπορικός σκοπός πρέπει να είναι απόλυτα σαφής, πρέπει να παρέχονται κατά τρόπον ευκρινή και κατανοητό με όποιο τρόπο αρμόζει στο χρησιμοποιούμενο μέσο εξ αποστάσεως επικοινωνίας, τηρουμένης ιδίως της αρχής της θεμιτής συμπεριφοράς κατά τις εμπορικές συναλλαγές και της αρχής της προστασίας των ανηλίκων.

>Κείμενο μετά την ψηφοφορία στο ΕΚ>

2. Οι πληροφορίες που αναφέρονται στην παράγραφο 1, των οποίων ο εμπορικός σκοπός πρέπει να είναι απόλυτα σαφής, πρέπει να παρέχονται κατά τρόπον ευκρινή και κατανοητό με όποιο τρόπο αρμόζει στο χρησιμοποιούμενο μέσο εξ αποστάσεως επικοινωνίας, τηρουμένης ιδίως της αρχής της θεμιτής συμπεριφοράς κατά τις εμπορικές συναλλαγές και της αρχής της προστασίας των ανηλίκων ή εκείνων που δεν είναι ικανοί προς δικαιοπραξία σύμφωνα με την εθνική νομοθεσία των διαφόρων κρατών μελών.

(Τροπολογία 12)

Άρθρο 4, παράγραφος 2α (νέα)

>Κείμενο μετά την ψηφοφορία στο ΕΚ>

2α. Σε περίπτωση που μία σύμβαση αορίστου διαρκείας έχει σχέση με διαρκή ή περιοδική παροχή υπηρεσιών ή παράδοση προϊόντων οι όροι για τον τερματισμό της συμβάσεως πρέπει να αναφέρονται σαφώς.

(Τροπολογία 13)

Άρθρο 5, παράγραφος 1, πρώτο εδάφιο

>Αρχικό κείμενο>

1. Σε εύθετο χρόνο, κατά την εκτέλεση της συμβάσεως και κατά το αργότερο κατά τη στιμή της παράδοσης όσον αφορά τα αγαθά, ο καταναλωτής λαμβάνει έγγραφη επιβεβαίωση των πληροφοριών που αναφέρονται στο άρθρο 4, παράγραφος 1, στοιχεία (α) έως (στ), εκτός εάν οι πληροφορίες αυτές έχουν ήδη δοθεί στον καταναλωτή πριν από τη σύναψη της συμβάσεως, εγγράφως ή μέσω άλλου σταθερού αποθέματος ευρισκόμενο στη διάθεσή του.

>Κείμενο μετά την ψηφοφορία στο ΕΚ>

1. Σε εύθετο χρόνο, κατά την εκτέλεση της συμβάσεως και κατά το αργότερο κατά τη στιμή της παράδοσης όσον αφορά τα αγαθά, ο καταναλωτής λαμβάνει έγγραφη επιβεβαίωση των πληροφοριών που αναφέρονται στο άρθρο 4, παράγραφος 1, στοιχεία (α) έως (στ), εκτός εάν οι πληροφορίες αυτές έχουν ήδη δοθεί στον καταναλωτή πριν από τη σύναψη της συμβάσεως, εγγράφως ή μέσω άλλου αποθέματος.

(Τροπολογία 14)

Άρθρο 5, παράγραφος 1, δεύτερο εδάφιο, δεύτερη παύλα

>Αρχικό κείμενο>

-η γεωγραφική διεύθυνση του καταστήματος του προμηθευτή όπου ο καταναλωτής μπορεί να απευθύνει τις αξιώσεις του[semigr ]

>Κείμενο μετά την ψηφοφορία στο ΕΚ>

- η πλέον κατάλληλη για τον καταναλωτή γεωγραφική διεύθυνση του καταστήματος του προμηθευτή όπου ο καταναλωτής μπορεί να απευθύνει τις αξιώσεις του[semigr ]

(Τροπολογία 15)

Άρθρο 6, παρ. 1, πρώτο εδάφιο

>Αρχικό κείμενο>

1. Για κάθε εξ αποστάσεως σύμβαση, ο καταναλωτής διαθέτει επταήμερη τουλάχιστον προθεσμία για να υπαναχωρήσει αζημίως και χωρίς να δηλώσει την αιτία.

>Κείμενο μετά την ψηφοφορία στο ΕΚ>

1. Για κάθε εξ αποστάσεως σύμβαση, ο καταναλωτής διαθέτει προθεσμία τουλάχιστον επτά εργασίμων ημερών για να υπαναχωρήσει αζημίως και χωρίς να δηλώσει την αιτία. Το μόνο κόστος που τον βαρύνει είναι, επί του προκειμένου, το άμεσο κόστος επιστροφής.

(Τροπολογία 16)

Άρθρο 6, παράγραφος 1, τέταρτο εδάφιο

>Αρχικό κείμενο>

Εάν οι αναφερόμενες στο άρθρο 5 πληροφορίες, δοθούν εντός αυτής της τρίμηνης προθεσμίας ο καταναλωτής διαθέτει από τη στιγμή αυτή την αναφερόμενη στο πρώτο εδάφιο τουλάχιστον προθεσμία επτά ημερών.

>Κείμενο μετά την ψηφοφορία στο ΕΚ>

Εάν οι αναφερόμενες στο άρθρο 5 πληροφορίες, δοθούν εντός αυτής της τρίμηνης προθεσμίας ο καταναλωτής διαθέτει από τη στιγμή αυτή την αναφερόμενη στο πρώτο εδάφιο τουλάχιστον προθεσμία επτά εργασίμων ημερών.

(Τροπολογία 41)

Άρθρο 6, παράγραφος 2

>Αρχικό κείμενο>

2. Όταν το δικαίωμα υπαναχώρησης ασκείται από τον καταναλωτή, σύμφωνα με το παρόν άρθρο ο προμηθευτής υποχρεούται να επιστρέψει τα καταβληθέντα από τον καταναλωτή ποσά. Η επιστροφή αυτή πρέπει να πραγματοποιείται το συντομότερο δυνατό.

>Κείμενο μετά την ψηφοφορία στο ΕΚ>

2. Όταν το δικαίωμα υπαναχώρησης ασκείται από τον καταναλωτή, σύμφωνα με το παρόν άρθρο ο προμηθευτής υποχρεούται να επιστρέψει τα καταβληθέντα από τον καταναλωτή ποσά ατελώς, εξαιρέσει των ενδεχομένων τελών επιστροφής. Η επιστροφή αυτή πρέπει να πραγματοποιείται το συντομότερο δυνατό και σε κάθε περίπτωση εντός 30 ημερών.

(Τροπολογία 37)

Άρθρο 6, παράγραφος 3, 2η παύλα

>Αρχικό κείμενο>

- προμηθείας αγαθών ή παροχής υπηρεσιών η τιμή των οποίων εξαρτάται από διακυμάνσεις της χρηματοαγοράς, τις οποίες δεν είναι δυνατόν να ελέγξει ο προμηθευτής[semigr ]

>Κείμενο μετά την ψηφοφορία στο ΕΚ>

- προμηθείας αγαθών ή παροχής υπηρεσιών η τιμή των οποίων επηρεάζεται από διακυμάνσεις της χρηματοαγοράς, και/ή ισοτιμίες και/ή συναφείς αξίες, τις οποίες δεν είναι δυνατόν να ελέγξει ο προμηθευτής[semigr ]

(Τροπολογία 19)

Άρθρο 6, παράγραφος 3, τέταρτη παύλα

>Αρχικό κείμενο>

- προμήθεια οπτικοακουστικών εγγραφών, δίσκων και λογισμικού[semigr ]

>Κείμενο μετά την ψηφοφορία στο ΕΚ>

- προμήθεια μη σφραγισμένων οπτικοακουστικών εγγραφών, δίσκων και λογισμικού ή CD-ROM και CD-Ι[semigr ]

(Τροπολογία 20)

Άρθρο 6, παράγραφος 3, παύλα 5α (νέα)

>Κείμενο μετά την ψηφοφορία στο ΕΚ>

- προμήθειας βιβλίων των οποίων έχει αφαιρεθεί η αρχική συσκευασία[semigr ]

(Τροπολογία 21)

Άρθρο 6α (νέο)

>Κείμενο μετά την ψηφοφορία στο ΕΚ>

Άρθρο 6α

Προστασία των καταναλωτών

Το άρθρο 6 ισχύει με την επιφύλαξη των συνήθων δικαιωμάτων του καταναλωτή, ιδίως όσον αφορά την παραλαβή προϊόντων ή υπηρεσιών που έχουν υποστεί βλάβες ή ζημίες ή προϊόντων ή υπηρεσιών που δεν αντιστοιχούν στην περιγραφή που τους έχει γίνει στην προσφορά.

(Τροπολογία 42)

Άρθρο 7, παράγραφος 2

>Αρχικό κείμενο>

2. Σε περίπτωση κατά την οποία ο προμηθευτής δεν εκτελέσει τη σύμβαση διότι δεν είναι διαθέσιμο το αγαθό ή η υπηρεσία που έχει παραγγελθεί, ο καταναλωτής πρέπει να ενημερώνεται γι' αυτή την έλλειψη και πρέπει να είναι δυνατόν να του επιστραφούν το ταχύτερο δυνατό τα ποσά που, ενδεχομένως, είχε καταβάλει.

>Κείμενο μετά την ψηφοφορία στο ΕΚ>

2. Σε περίπτωση κατά την οποία ο προμηθευτής δεν εκτελέσει τη σύμβαση, διότι δεν είναι διαθέσιμο το αγαθό ή η υπηρεσία που έχει παραγγελθεί, ο καταναλωτής πρέπει να ενημερώνεται γι αυτή την έλλειψη και πρέπει να είναι δυνατόν να του επιστραφούν το ταχύτερο δυνατό τα ποσά που, ενδεχομένως, είχε καταβάλει, και σε κάθε περίπτωση εντός 30 ημερών.

(Τροπολογία 24)

Άρθρο 7, παράγραφος 3

>Αρχικό κείμενο>

3. Ωστόσο, τα κράτη μέλη μπορούν να προβλέπουν ότι ο προμηθευτής μπορεί να προμηθεύσει στον καταναλωτή αγαθά ή υπηρεσίες ισοδύναμης τουλάχιστον ποιότητας ή τιμής, εάν η δυνατότητα είχε προβλεφθεί πριν από τη σύναψη της σύμβασης ή κατά τη σύναψη της σύμβασης ή κατά την ενημέρωση όσον αφορά την έλλειψη. Τα έξοδα επιστροφής στα οποία συνεπάγεται η άσκηση του δικαιώματος υπαναχώρησης βαρύνουν, στην περίπτωση αυτή, τον προμηθευτή, ο δε καταναλωτής πρέπει να ενημερώνεται σχετικά. Στις περιπτώσεις αυτές, η προμήθεια αγαθού ή η παροχή υπηρεσίας δεν μπορεί να εξομοιωθεί με προμήθεια άνευ παραγγελίας, κατά την έννοια του άρθρου 9.

>Κείμενο μετά την ψηφοφορία στο ΕΚ>

3. Ωστόσο, μπορεί να προβλεφθεί ότι ο προμηθευτής, μετά από προηγούμενη συγκατάθεση του καταναλωτή, μπορεί να προμηθεύσει στον καταναλωτή αγαθά ή υπηρεσίες ισοδύναμης τουλάχιστον ποιότητας ή τιμής, εάν η δυνατότητα είχε προβλεφθεί πριν από τη σύναψη της σύμβασης ή κατά τη σύναψη της σύμβασης ή κατά την ενημέρωση όσον αφορά την έλλειψη. Τα έξοδα επιστροφής στα οποία συνεπάγεται η άσκηση του δικαιώματος υπαναχώρησης βαρύνουν, στην περίπτωση αυτή, τον προμηθευτή, ο δε καταναλωτής πρέπει να ενημερώνεται σχετικά. Στις περιπτώσεις αυτές, η προμήθεια αγαθού ή η παροχή υπηρεσίας δεν μπορεί να εξομοιωθεί με προμήθεια άνευ παραγγελίας, κατά την έννοια του άρθρου 9.

(Τροπολογία 25)

Άρθρο 7α (νέο)

>Κείμενο μετά την ψηφοφορία στο ΕΚ>

Άρθρο 7α

Τηλεοπτικές δραστηριότητες

>Κείμενο μετά την ψηφοφορία στο ΕΚ>

Τα κράτη μέλη πρέπει να τηρούν τις διατάξεις της οδηγίας του Συμβουλίου 89/552/ΕΟΚ, όπως έχει τροποποιηθεί, σχετικά με το συντονισμό ορισμένων νομοθετικών, κανονιστικών και διοικητικών διατάξεων των κρατών μελών που αφορούν την άσκηση τηλεοπτικών δραστηριοτήτων(*).

- ---------------

(*) EE L 298 της 17.10.1989, σ. 23

(Τροπολογία 40)

Άρθρο 10, παράγραφος 1, παύλα 2α (νέα)

>Κείμενο μετά την ψηφοφορία στο ΕΚ>

- τηλεφώνου: στην περίπτωση αυτή «πρότερη συναίνεση» σημαίνει τη δήλωση της ταυτότητας και του αντικειμένου από τον πωλητή κατά την έναρξη οιασδήποτε τηλεφωνικής συνομιλίας με τον καταναλωτή.

(Τροπολογία 29)

Άρθρο 10, παράγραφος 2

>Αρχικό κείμενο>

2. Τα κράτη μέλη μεριμνούν ώστε τα μέσα εξ αποστάσεως επικοινωνίας, εκτός από εκείνα που αναφέρει η παράγραφος 1, εφόσον καθιστούν δυνατή την εξατομικευμένη επικοινωνία, να επιτρέπεται να χρησιμοποιηθούν μόνον εάν ο καταναλωτής δεν έχει εκδηλώσει ρητά την αντίθεσή του.

>Κείμενο μετά την ψηφοφορία στο ΕΚ>

2. Τα κράτη μέλη μεριμνούν ώστε τα μέσα εξ αποστάσεως επικοινωνίας, εκτός από εκείνα που αναφέρει η παράγραφος 1, να επιτρέπεται να χρησιμοποιηθούν μόνον εάν ο καταναλωτής δεν έχει εκδηλώσει ρητά την αντίθεσή του.

>Κείμενο μετά την ψηφοφορία στο ΕΚ>

Τα κράτη μέλη λαμβάνουν όλα τα απαραίτητα μέτρα προκειμένου να προστατεύσουν αποτελεσματικά από παρόμοιες κρούσεις όσους καταναλωτές έχουν δηλώσει ότι δεν τις επιθυμούν, με την επιφύλαξη πάντοτε των ιδιαίτερων ελέγχων διασφαλίσεως που διαθέτουν οι καταναλωτές δυνάμει της κοινοτικής νομοθεσίας που διέπει την προστασία των προσωπικών δεδομένων και του απορρήτου.

(Τροπολογία 30)

Άρθρο 11, παράγραφος 2

>Αρχικό κείμενο>

2. Τα μέσα που αναφέρει η παράγραφος 1 δύνανται να περιλαμβάνουν διατάξεις, οι οποίες επιτρέπουν σε δημόσιους οργανισμού ή στον εκπρόσωπό τους σε οργανώσεις καταναλωτών που έχουν, σύμφωνα με την εθνική τους νομοθεσία, έννομο συμφέρον να προστατεύουν τους καταναλωτές, ή σε επαγγελματικές οργανώσεις που έχουν έννομο συμφέρον να ενεργήσουν, να προσφεύγουν σύμφωνα με το εθνικό τους δίκαιο στα δικαστήρια ή στους αρμόδιους διοικητικούς οργανισμούς προκειμένου να επιτύχουν την εφαρμογή των διατάξεων της παρούσας οδηγίας.

>Κείμενο μετά την ψηφοφορία στο ΕΚ>

2. Τα μέσα που αναφέρει η παράγραφος 1 περιλαμβάνουν διατάξεις, οι οποίες επιτρέπουν σε δημόσιους οργανισμού ή στον εκπρόσωπό τους σε οργανώσεις καταναλωτών που έχουν, σύμφωνα με την εθνική τους νομοθεσία, έννομο συμφέρον να προστατεύουν τους καταναλωτές, ή σε επαγγελματικές οργανώσεις που έχουν έννομο συμφέρον να ενεργήσουν, να προσφεύγουν σύμφωνα με το εθνικό τους δίκαιο στα δικαστήρια ή στους αρμόδιους διοικητικούς οργανισμούς προκειμένου να επιτύχουν την εφαρμογή των διατάξεων της παρούσας οδηγίας.

(Τροπολογία 31)

Άρθρο 11, παράγραφος 3, σημείο α)

>Αρχικό κείμενο>

3. α) Τα κράτη μέλη δύνανται να καθορίζουν ότι η προσκόμιση αποδείξεων σχετικά με την προηγούμενη ενημέρωση, την γραπτή επιβεβαίωση ή την τήρηση των προθεσμιών και τη συγκατάθεση του καταναλωτή είναι δυνατόν να βαρύνει τον προμηθευτή.

>Κείμενο μετά την ψηφοφορία στο ΕΚ>

3. α) Τα κράτη μέλη καθορίζουν ότι η προσκόμιση αποδείξεων σχετικά με την προηγούμενη ενημέρωση, την γραπτή επιβεβαίωση ή την τήρηση των προθεσμιών και τη συγκατάθεση του καταναλωτή είναι δυνατόν να βαρύνει τον προμηθευτή.

(Τροπολογία 32)

Άρθρο 13

>Αρχικό κείμενο>

1. Οι διατάξεις της παρούσας οδηγίας εφαρμόζονται εφόσον δεν υπάρχουν, στα πλαίσια των κοινοτικών ρυθμίσεων, ειδικές διατάξεις που να διέπουν στο σύνολό τους ορισμένους τύπους συμβάσεων εξ αποστάσεως.

>Κείμενο μετά την ψηφοφορία στο ΕΚ>

1. Οι διατάξεις της παρούσας οδηγίας ουδόλως εμποδίζουν την εφαρμογή των ειδικών διατάξεων για ορισμένες τεχνικές ή για ορισμένα προϊόντα ή υπηρεσίες που εμπίπτουν στο πλαίσιο άλλων κοινοτικών διατάξεων.

>Αρχικό κείμενο>

2. Οσάκις μία ειδική κοινοτική ρύθμιση σχετικά με ένα αγαθό ή μια υπηρεσία περιέχει διατάξεις που διέπουν πλευρές που σχετίζονται με:

>Κείμενο μετά την ψηφοφορία στο ΕΚ>

Οσάκις μια ειδική κοινοτική ρύθμιση περιλαμβάνει διατάξεις οι οποίες ρυθμίζουν ορισμένες μόνον πλευρές της εμπορίας προϊόντων και υπηρεσιών, οι εν λόγω διατάξεις εφαρμόζονται στις συγκεκριμένες πλευρές της εμπορίας προϊόντων και υπηρεσιών.

>Αρχικό κείμενο>

- την ενημέρωση πριν από τη σύμβαση,

- την έγγραφη επιβεβαίωση της προηγούμενης ενημέρωσης,

- το δικαίωμα υπαναχώρησης,

- την παροχή μη παραγγελθέντων,

- τις δυνατότητες δικαστικής ή διοικητικής προσφυγής,

- τους περιορισμούς της χρήσης μέσων εξ αποστάσεως επικοινωνίας,

- την πληρωμή με κάρτα,

- την εκτέλεση της σύμβασης,

>Αρχικό κείμενο>

Οι διατάξεις αυτές εφαρμόζονται αποκλειστικά στις συμβάσεις εξ αποστάσεως για τις καλυπτόμενες αυτές πλευρές.

(Τροπολογία 33)

Άρθρο 15, παράγραφος 1

>Αρχικό κείμενο>

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες προκειμένου να συμμορφωθούν προς την παρούσα οδηγία το αργότερο 3 έτη μετά την έναρξη της ισχύος της. Ενημερώνουν αμέσως σχετικά την Επιτροπή.

>Κείμενο μετά την ψηφοφορία στο ΕΚ>

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες προκειμένου να συμμορφωθούν προς την παρούσα οδηγία το αργότερο 2 έτη μετά την έναρξη της ισχύος της. Ενημερώνουν αμέσως σχετικά την Επιτροπή.

(Τροπολογία 34)

Άρθρο 15, παράγραφος 4

>Αρχικό κείμενο>

4. Το αργότερο έξι έτη μετά την έναρξη ισχύος της παρούσας οδηγίας, η Επιτροπή υποβάλει στο Ευρωπαϊκό Κοινοβούλιο και το Συμβούλιο έκθεση σχετικά με την εφαρμογή της παρούσας οδηγίας, συνοδευόμενη, ενδεχομένως, από πρόταση αναθεώρησης της παρούσας οδηγίας.

>Κείμενο μετά την ψηφοφορία στο ΕΚ>

4. Το αργότερο τέσσερα έτη μετά την έναρξη ισχύος της παρούσας οδηγίας, η Επιτροπή υποβάλει στο Ευρωπαϊκό Κοινοβούλιο και το Συμβούλιο έκθεση σχετικά με την εφαρμογή της παρούσας οδηγίας, συνοδευόμενη, ενδεχομένως, από πρόταση αναθεώρησης της παρούσας οδηγίας.

(Τροπολογία 35)

Άρθρο 15α (νέο)

>Κείμενο μετά την ψηφοφορία στο ΕΚ>

Άρθρο 15α

Ενημέρωση του καταναλωτή

Τα κράτη μέλη και οι ενδιαφερόμενες οργανώσεις μεριμνούν ώστε ο καταναλωτής να ενημερώνεται για τις διατάξεις της παρούσας οδηγίας καθώς και για την ύπαρξη και το περιεχόμενο των κωδίκων δεοντολογίας σ' αυτόν τον τομέα.

(Tροπολογία 36)

Άρθρο 15β (νέο)

>Κείμενο μετά την ψηφοφορία στο ΕΚ>

Άρθρο 15β

Σύστημα καταγγελιών

Τα κράτη μέλη, από κοινού με τις επαγγελματικές ενώσεις και τις οργανώσεις καταναλωτών, επεξεργάζονται σύστημα καταγγελιών, με βάση σχετική προαιρετική ρύθμιση.